stanford-oval/wikipedia huggingface dataset:
Jääkiekon SM-liigakausi 1976–1977
Palkitut

| 0 | 1 | 2 | 3 |
| --- | --- | --- | --- |
| palkinto | ansio | voittaja | joukkue |
| Unto Wiitala -palkinto | paras erotuomari | Raimo Sepponen | - |
| Pistepörssin voittajapalkinto | Pistepörssin voittaja | Martti Jarkko | Tappara |
| Paras maalinetekijä - palkinto | paras maalintekijä | Martti Jarkko | Tappara |
| Tarmon maalivahtipokaali | paras maalivahti | Antti Leppänen | Tappara |
| Fair Play - pelaaja | Rehdein pelaaja | Jarmo Koivunen | TPS |
| Mestarijoukkueen valmentajapalkinto | Mestarijoukkueen valmentaja | Kalevi Numminen | Tappara |
| Rehdin pelin palkinto | Rehdein joukkue | Ilves | - |
| Vuoden tulokas -palkinto | paras tulokas | Risto Siltanen | Ilves |
| Aaro Kivilinnan muistopalkinto | Suomen paras jääkiekkoseura | TPS | - |
Liigakarsinta

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  Lukko  | 6 | 3  | 1  | 2  | 32  | 25  | +7 | 7 |
| 2 |  Kärpät  | 6 | 3  | 0  |  3   | 32  | 26  | +6 | 6 |
| 3 |  FoPS  | 6 | 3  | 0  | 3   | 32  | 30 | +2 | 6 |
| 4 |  Sport  | 6 | 2  | 1  | 3   | 32  | 45  | -13 | 5 |
Uusinta: Kärpät – FoPS 9–3.

Lukko säilyi ja Kärpät nousi SM-liigaan. FoPS putosi I-divisioonaan.
Tuvalun dollari

Tuvalulaiset 10, 20, 50 sentin ja $1 kolikot
Tuvalun dollari on Tuvalun rahayksikkö. Se jakaantuu 100 senttiin. Vuosina 1966–1976 Tuvalun rahayksikkönä käytettiin Australian dollaria jonka jälkeen rinnalle otettiin Tuvalun dollari.
Oseanian rahayksiköt
Australian dollari
Kiribati
Nauru
Norfolkinsaari
Tuvalu
CFP-frangi
Ranskan Polynesia
Uusi-Kaledonia
Wallis ja Futuna
Cookinsaarten dollari
Fidžin dollari
Uuden-Seelannin dollari
Cookinsaaret
Niue
Tokelau
Pitcairnsaaret
Papua-Uuden-Guinean kina
Samoan tala
Salomonsaarten dollari
Tongan paʻanga
Yhdysvaltain dollari
Amerikan Samoa
Guam
Pohjois-Mariaanit
Marshallinsaaret
Mikronesian liittovaltio
Palau
Vanuatun vatu
Just Dance 2017

| Just Dance 2017 |
| --- | --- |
 Pelin kansikuva PAL-alueella.
Kehittäjä:  Ubisoft Paris, Ubisoft Pune
Julkaisija:  Ubisoft
Jakelija:  Humble Store, Steam, Nintendo eShop, Ubisoft Store, Microsoft Store ja PlayStation Store
Pelisarja:  Just Dance
Pelimoottori:  UbiArt Framework
Julkaistu:  25. lokakuuta 2016
Lajityyppi:  tanssipeli
Pelimuoto:  yksinpeli, moninpeli, verkkomoninpeli
Ikäluokitus:  PEGI 3 
Alusta:  Wii, Wii U, Nintendo Switch, PlayStation 3, PlayStation 4, Xbox 360, Xbox One, Windows
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Just Dance 2017 on Ubisoftin kehittämä ja julkaisema Just Dance -sarjan tanssipeli Wiille, Wii U:lle, Nintendo Switchille, PlayStation 3:lle, PlayStation 4:lle, Xbox 360:lle, Xbox Onelle ja Windowsille. Se julkistettiin Ubisoftin lehdistötilaisuudessa Electronic Entertainment Expo 2016 -tapahtumassa ja julkaistiin 25. lokakuuta 2016. Se oli sarjan ensimmäinen peli, joka julkaistiin PC:lle, ja yksi ensimmäisistä Nintendo Switchille julkaistuista peleistä.
Edeltäjänsä Just Dance 2016:n tapaan peliin oli saatavilla uuden sukupolven konsoleilla tilauspohjainen lisäpalvelu Just Dance Unlimited -palvelu, jonka kautta peliin sai yli 200 kappaletta aiemmista Just Dance -sarjan peleistä sekä joitakin täysin uusia kappaleita. Ubisoft lopetti pelin verkkosisältöjen tukemisen Wiillä, Wii U:lla, Xbox 360:llä ja PlayStation 3:lla 19. marraskuuta 2018, minkä jälkeen Just Dance Unlimited sekä verkkomoninpelitila World Dance Floor eivät ole enää käytettävissä näillä konsoleilla.
Kappaleet

| Kappale | Esittäjä (alkuperäinen esittäjä) | Vuosi |
| --- | --- | --- |
| ”All About Us” | Jordan Fisher | 2016 |
| ”Bailar” | Deorro feat. Elvis Crespo | 2016 |
| ”Bang” | Anitta | 2015 |
| ”Bonbon” | Era Istrefi | 2015 |
| ”Cake by the Ocean” | DNCE | 2015 |
| ”Can’t Feel My Face” | The Weeknd | 2015 |
| ”Carnaval Boom” | Latino Sunset | 2016 |
| ”Cheap Thrills” | Sia feat. Sean Paul | 2016 |
| ”Chiwawa” | Wanko Ni Mero Mero | 2015 |
| ”Cola Song” | INNA feat. J Balvin | 2014 |
| ”Daddy” | PSY feat. CL of 2NE1 | 2016 |
| ”Don’t Stop Me Now” | Queen | 1979 |
| ”Don’t Wanna Know” | Maroon 5 | 2016 |
| ”Dragostea Din Tei” | O-Zone | 2003 |
| ”Drop The Mambo” | Diva Carmina | 2015 |
| ”El Tiki” | Maluma | 2015 |
| ”Ghost In the Keys” | Halloween Thrills | 2016 |
| ”Groove” | Jack & Jack | 2014 |
| ”Hips Don’t Lie” | Shakira feat. Wyclef Jean | 2006 |
| ”I Love Rock ’n’ Roll” | Fast Forward Highway (Joan Jett & The Blackhearts) | 1982 |
| ”Into You” | Ariana Grande | 2016 |
| ”Kool Kontact” | Glorious Black Belts | 2015 |
| ”La Bicicleta” | Carlos Vives & Shakira | 2016 |
| ”Last Christmas” | Santa Clones (Wham!) | 1984 |
| ”Lean On” | Major Lazer feat. MØ & DJ Snake | 2015 |
| ”Leg Song” | LULU | 2016 |
| ”Leila” | Cheb Salama | 2016 |
| ”Like I Would” | Zayn | 2016 |
| ”Little Swing” | AronChupa feat. Little Sis Nora | 2016 |
| ”Oishii Oishii” | Wanko Ni Mero Mero | 2016 |
| ”PoPiPo” | Hatsune Miku | 2007 |
| ”Qia La Yong Yuan OK – Future Underworld Mix” | Alan Tam | 1990 |
| ”RADICAL” | Dyro & Dannic | 2014 |
| ”Run The Night” | Gigi Rowe | 2016 |
| ”Scream & Shout” | will.i.am feat. Britney Spears | 2012 |
| ”September” | Equinox Stars (Earth, Wind & Fire) | 1978 |
| ”Single Ladies (Put a Ring on It)” | Beyoncé | 2008 |
| ”Sorry” | Justin Bieber | 2015 |
| ”Te Dominar” | Daya Luz | 2016 |
| ”Tico-Tico no Fubá” | The Frankie Bostello Orchestra (Zequinha de Abreu) | 1917 |
| ”Titanium” | David Guetta feat. Sia | 2011 |
| ”Watch Me (Whip/Nae Nae)” | Silentó | 2015 |
| ”What Is Love” | Ultraclub 90 (Haddaway) | 1993 |
| ”Wherever I Go” | OneRepublic | 2016 |
| ”William Tell Overture” | Rossini | 1828 |
| ”Worth It” | Fifth Harmony feat. Kid Ink | 2015 |
Käännös suomeksi
Tukholman alue

Aluevaaleissa käytettävä vaalipiirijako
Entiseen varuskuntasairaalaan 1971 kunnostettu maakäräjätalo Tukholman Kungsholmenilla
Tukholman alue (ruots. Region Stockholm, vuoden 2018 loppuun Tukholman läänin maakäräjät, ruots. Stockholms läns landsting) on yksi Ruotsin 20 alueesta. Se vastaa alueeltaan samannimistä Tukholman lääniä, mutta aluehallinnolla on kuitenkin eri tehtävät kuin valtionhallintoon kuuluvilla lääninhallituksilla. Alue vastaa pääasiassa yhteiskunnan julkisesti rahoitetusta terveydenhuollosta. Lisäksi aluehallinto huolehtii joukkoliikenteestä, vastaa tietyistä aluekehittämiseen liittyvistä tehtävistä ja tuottaa kulttuuritoimintaa.
Maakäräjät perustettiin Ruotsiin vuonna 1863. Yli 25 000 asukkaan kaupungit eivät aluksi saaneet kuulua maakäräjiin. Niinpä Tukholman kaupunki ei kuulunut mihinkään maakäräjiin, vaan huolehti niille kuuluvista tehtävistä itse. 1900-luvulla Suur-Tukholmasta tuli kaupungin rajat ylittävät työpaikka- ja asuinalue, joten yhteistyö oli välttämätöntä. Tukholman kaupunki liittyi osaksi Tukholman läänin maakäräjiä vuonna 1971. Tämän jälkeen vain Göteborg ja Malmö olivat enää maakäräjien ulkopuolella. 2010-luvulla maakäräjien nimiä on vaihdettu hiljalleen alueiksi.
Aluevaltuusto

Aluevaltuusto (ruots. regionfullmäktige) valitaan samaan aikaan kuin valtiopäiväedustajat ja kunnanvaltuustot. Vaaleja varten Tukholman lääni on jaettu seuraaviin 12 vaalipiiriin:
1 Södermalm-Enskede (11 kiinteää paikkaa)
2 Bromma-Kungsholmen (9 kiinteää paikkaa)
3 Norrmalm-Östermalm-Gamla Stan (10 kiinteää paikkaa)
4 Östra Söderort (9 kiinteää paikkaa)
5 Västra Söderort (9 kiinteää paikkaa)
6 Yttre Söderort (9 kiinteää paikkaa)
Sydväst (12 kiinteää paikkaa)
Sydost (13 kiinteää paikkaa)
Ost (14 kiinteää paikkaa)
Nordost (15 kiinteää paikkaa)
Nord (11 kiinteää paikkaa)
Nordväst (12 kiinteää paikkaa)
Valtuuston paikoista yhdeksän kymmenesosaa on kiinteitä paikkoja (ruots. fasta mandat) ja niiden lisäksi yksi kymmenesosa on tasauspaikkoja (ruots. utjämningsmandat). Tukholman aluevaltuustossa on yhteensä kaikkiaan 149 paikkaa, ja seuraavassa on esitetty viimeisimpien aluevaalien tulos.
| Puolue | Puolue | Osuus äänistä, % | Valittuja edustajia |
| --- | --- | --- | --- |
|   | Maltillinen kokoomus | 22,3 | 34 |
|   | Keskustapuolue | 9,7 | 12 |
|   | Liberaalit | 1,1 | 0 |
|   | Kristillisdemokraatit | 7,7 | 12 |
|   | Ruotsin sosiaalidemokraattinen työväenpuolue | 26,2 | 40 |
|   | Vasemmistopuolue | 10,6 | 16 |
|   | Ympäristöpuolue vihreät | 5,6 | 8 |
|   | Ruotsidemokraatit | 9,7 | 15 |
|   | Muut | 0,7 | 0 |
|   | Yhteensä |  | 149 |
Aiheesta muualla

Tukholman läänin maakäräjät (Arkistoitu – Internet Archive)
Kari Nieminen

Kari Nieminen on suomalainen teollinen muotoilija ja kitaravalmistaja, joka perusti tunnetun kitarayritys Versoul Oy:n vuonna 1994. Nieminen valittiin Vuoden teolliseksi muotoilijaksi vuonna 1998.
Nieminen on oululaislähtöinen ja kävi Oulunsalon kansakoulua ja Nuottasaaren koulua. Ylioppilaaksi hän kirjoitti Oulun Lyseon lukiosta. Ensimmäisen kitaransa Nieminen teki 12-vuotiaana ja ensimmäisen hän myi luokkatoveri Riku Mattilalle. Nieminen valmistui Taideteollisesta korkeakoulusta teolliseksi muotoilijaksi vuonna 1989 ja oli sen jälkeen samassa korkeakoulussa tuntiopettajana. Opettajan työ jäi vuonna 1994, kun hän perusti kitaroita valmistavan Versoulin. Nieminen tekee kitaransa työhuoneessaan Helsingin Pitäjänmäessä. Hänen tekemiään kitaroita soittaa mm. The Rolling Stones -yhtyeen Ronnie Wood.
Aiheesta muualla

Versoul Guitars / Vintage & RareTv / Holy Grail Guitar Show (7.12.2014) (englanniksi) (youtube.com)
Tommi Miettinen

| Tommi Miettinen> Henkilötiedot |
| --- | --- |
Syntynyt: 3. joulukuuta 1975 (ikä 48) Kuopio, Suomi
Kansalaisuus:   Suomi
Jääkiekkoilija
Lempinimi:  Toma
Pelipaikka:  keskushyökkääjä
Maila:  vasen
Pituus:  178 cm
Paino:  82 kg
Pelaajaura
Pääsarjaura:  1993–2013
Aik. seurat:  KalPa (SML) TPS (SML) Ilves (SML) Brynäs IF (SEL) SCL Tigers (NL)  Luleå HF (SEL)
NHL-varaus:  236. varaus, 1994 Mighty Ducks of Anaheim
Tommi Miettinen (s. 3. joulukuuta 1975 Kuopio) on suomalainen entinen jääkiekkoilija ja nykyinen jääkiekkovalmentaja. Hän toimii SM-liigassa pelaavan Turun Palloseuran päävalmentajana. Pelaajana Miettisen pelipaikka oli keskushyökkääjä ja aiemmin myös vasen laitahyökkääjä.
Ura > Maajoukkue

Miettinen edusti Suomea nuorten MM-kilpailuissa vuosina 1994 ja 1995. Hän edusti A-maajoukkuetta Euro Hockey Tourissa kaudella 2002–2003.
Muu elämä

Miettisen veljet Tatu ja Jami ovat myös jääkiekkoilijoita, Tatu pelaa Kajastuksessa ja Jami Dunkerquessa.
Saavutukset

SM-kultaa 1999
SM-hopeaa 1997
SM-pronssia 2001
Touko Markkanen

Touko Markkanen (toinen oik.) promovoitiin kunniatohtoriksi Tampereella 1965 yhdessä (vas.) Rainer von Fieandtin, Väinö Linnan ja Eino Saaren kanssa.
Touko Aatos Markkanen (1. toukokuuta 1922 Helsinki – 27. maaliskuuta 1974 Helsinki) oli suomalainen sosiologi, Alkoholipoliittisen tutkimuslaitoksen tutkija ja yksi psykometriikan johtavista asiantuntijoista. 1960-luvun lopulla hän toimi Jyväskylän yliopiston psykometriikan dosenttina ja vuosina 1969–1974 Helsingin yliopiston sosiologian dosenttina.
Vuonna 1965 paljolti itseoppinut Markkanen promovoitiin Yhteiskunnallisen korkeakoulun kunniatohtoriksi, vaikka hän ei ollut suorittanut mitään korkeakoulututkintoa. Vuonna 1968 hän oli Tampereen yliopistossa matematiikan ja yhteiskuntatieteen metodologian vt. professorina.
Markkanen oli aktiivisesti mukana Suomen Sosialidemokraattisen Puolueen toiminnassa. Hän oli yksi vuonna 1961 perustetun Yhteiskuntapoliittisen sos.dem. yhdistyksen (YPSY)n perustajajäsenistä. Markkanen oli myös Westermarck-seuran varapuheenjohtaja.
Lapsuus ja nuoruus

Markkanen syntyi köyhään perheeseen Helsingin itäisessä kantakaupungissa. Sekä isä että äiti olivat räätäleitä, kuten monet muutkin suvussa. Isä kuoli Touko-pojan ollessa kuusivuotias, ja ensimmäisellä luokalla kansakoulussa Markkanen sairastui vakavaan selkäranka- ja keuhkotuberkuloosiin, joka piti hänet vuosia vuodepotilaana. Kun hän 14-vuotiaana lopulta parantui, hänen oli opeteltava uudelleen kävelemään.
Markkanen kouluttautui ensin kaivertajaksi, kultasepäksi ja hienomekaanikoksi. Hän työskenteli kultaseppänä vuosina 1938–1943, ja suoritti sitten keskikoulun ja vuonna 1945 ylioppilastutkinnon, mutta sairastui alkoholismiin. 28-vuotiaana Markkanen ryhdistäytyi ja yritti ansaita elantoaan toimittajana ja muilla kirjoitustöillä. Käännekohta oli, kun Markkanen sai kirjastoapulaisen paikan Oy Alkoholiliike Ab:n kirjastosta. Hän alkoi lukea psykologian alan kirjallisuutta. Ennen pitkää hänet taustansa ja lahjakkuutensa vuoksi otettiin mukaan kouluttamaan Alkon myyjiä ostajien tarkkailussa sekä tutkimusapulaiseksi alkoholin vaikutuksia kartoittavassa tutkimuksessa. Sen myötä hän innostui opiskelemaan faktorianalyysiä ja muita tilastomatematiikan menetelmiä ja sai vakituisen tutkijan paikan Alkoholipoliittisessa tutkimuslaitoksessa. Myöhemmin hän oli Alkon johtoryhmän erikoistehtävissä ja yhtiön alkoholipoliittisena asiantuntijana.
Julkaisuja

The effects of distilled and brewed beverages : a physiological, neurological study, yhdessä Martti Takalan ja Toivo A. Pihkasen kanssa, Finnish Foundation for Alcohol Studies, 1957.
Onko alkoholismi parannettavissa? Kokeellinen tutkimus nykyaikaisen alkoholistipoliklinikan hoitotuloksista, yhdessä Kettil Bruunin ja Eero Tuomisen kanssa,  Väkijuomakysymyksen Tutkimussäätiö 1961.
Transformaatioanalyysistä, Alkoholiliike 1963.
Sosiaaliset ja psykologiset faktorit väkijuomien käytön selittäjinä: tutkimus faktoritulosten sisällöllisestä ryhmittämisestä ja vertailusta, Alkoholipoliittinen tutkimuslaitos 1964
Väkijuomien käyttöä kuvaavien muuttujien yhdistely : pääkomponenttianalyysin ja faktorianalyysin vertailua,  Alkoholipoliittinen tutkimuslaitos 1964
Inheritance of drinking behavior : a study on intelligence, personality, and use of alcohol of adult twins, yhdessä Kettil Bruunin ja Juha Partasen kanssa,  Väkijuomakysymyksen tutkimussäätiö, 1966.
Touko Hujanen

Touko Hujanen (s. 1986 Tampere) on reportaasiin erikoistunut valokuvaaja ja palkittu kuvajournalismin ammattilainen. Hän on mm. vuoden 2018 kuvajournalisti, vuoden 2011 lehtikuvaaja ja vuoden nuori lehtikuvaaja 2009.
Elämä ja ura

Hujanen on valmistunut Tampereen yliopiston visuaalisen journalismin maisteriohjelmasta. Hän on työskennellyt lukuisille medioille Suomessa ja ulkomailla.
Hujasen valintaa vuoden 2018 kuvajournalistiksi perusteltiin vahvalla omintakeisella kädenjäljellä ja sillä, että Hujasen kuvasarja oli tuomarien mukaan kansainvälistä tasoa. ”Tekijä antaa kuvien puhua ja niiden näkemykselliset kuvatekstit vahvistavat tarinaa entisestään. Kuvaaja ei ole vain kuvien tekijä, vaan tarinankertoja.” Hujanen voitti myös henkilökuva- ja kuvareportaasisarjat. Lisäksi hänet palkittiin kunniamaininnoilla urheilukuva- ja kuvaessee-sarjoissa. Tuomariston mukaan Hujasen palkittu reportaasi Lasse Nordlundista on osuva provokaatio ja yhteiskunnallinen kommentti: “Kuvasarja herättelee katsojan pohtimaan omaa suhdetta luontoon ja kuluttamiseen. Tarvitsemmeko kaikkea materiaa ja turhuutta ympärillemme?”
Hujanen julkaisee Uuden Maan Sanomat -sanomalehtiteosta, jota julkaistaan rajattuna painoksena ja se toimii myös gallerioissa, kellareissa ja kaduilla. Hän vetää myös kuvajournalistien Yksitoista-kollektiivia.
Teokset

Jokelin, Jantso & Hujanen, Touko: Joutoretki – Road trip kätkettyyn Suomeen.  Helsinki:  Like, 2022.  ISBN 978-951-1-42068-2.
KP Legia Varsova

KP Legia Varsova (Klub Piłkarski Legia Warszawa) on jalkapalloseura Puolan pääkaupungista Varsovasta. Se pelaa maan korkeimmalla sarjatasolla Ekstraklasassa.
Legia perustettiin alun perin vuonna 1916 puolalaisten legioonien seuraksi ja ensimmäisen maailmansodan jälkeen siitä tuli Puolan armeijan seura.
Saavutuksia

Puolan mestaruus: (15) 1955, 1956, 1969, 1970, 1994, 1995, 2002, 2006, 2013, 2014, 2016, 2017, 2018, 2020, 2021.
Puolan cup: (19) 1955, 1956, 1964, 1966, 1973, 1980, 1981, 1989, 1990, 1994, 1995, 1997, 2008, 2011, 2012, 2013, 2015, 2016, 2018.
Puolan supercup: (4) 1989, 1994, 1997, 2008.
Puolan liigacup: (1) 2002.
Entisiä pelaajia

Sjarhei Ameljantšuk (2001–2002)
Henryk Apostel (1962–1968, 1970)
Lucjan Brychczy (1954–1972)
Artur Boruc (1999–2005)
Lesław Ćmikiewicz (1970–1979)
Kazimierz Deyna (1966–1978)
Ondrej Duda (2014–2016)
Łukasz Fabiański (2005–2007)
Jacek Gmoch (1960–1968)
Kazimierz Górski (1945–1953)
Roger Guerreiro (2006–2009)
Kasper Hämäläinen (2016–2019)
Paweł Janas (1977–1982, 1986–1988)
Henryk Kasperczak (1966–1968)
Stefan Majewski (1978–1984)
Ján Mucha (2006–2010)
Antoni Piechniczek (1961–1965)
Marek Saganowski (2002–2005, 2012-2016)
Franciszek Smuda (1975–1977)
Władysław Stachurski (1964–1973)
Michał Żewłakow (2011–2013)
Aiheesta muualla

Virallinen sivu
Legia Varsova (90minut.pl)
Legia Varsova (2014)
Puolan armeijan stadion, kapasiteetti: 30 805
Tuoteavain

Tuoteavain (engl. product key) eli lisenssiavain (licence key) eli CD-avain (CD key) on tietokoneohjelmien ja tietokonepelien jakelussa käytetty keino vähentää laitonta kopiointia. Ohjelman myyntipakkauksen mukana tulee tarra, jossa on satunnaisista kirjaimista tai numeroista koostuva koodi, joka on syötettävä ohjelman ottamiseksi käyttöön. Pelkkä CD-ROM:iltä ladattu tai netistä kopioitu ohjelma on hyödytön, koska sitä ei voi ottaa käyttöön ilman avainkoodia.
Kiertäminen

Tuoteavaimen vaatimuksen voi kiertää eri tavoin.
Ohjelman voi kräkätä, jolloin avaimen tarve poistuu. Kräkkäysohjelmia on ladattavissa harrastajien verkkosivuilta. Se toimii muuttamalla ohjelmaa siten että kutsu lisenssiavaimen tarkastavaan rutiiniin poistuu. Kräkit saattavat olla ohjelman versioon sidottuja, joten ohjelma on murrettava uudelleen kun se päivittyy.
Toinen vaihtoehto on käyttää ns. keygen-ohjelmaa, joka tuottaa ohjelman hyväksymän avaimen. Ohjelmat toimivat yleisimmin luomalla satunnaisia koodeja ja ajamalla ne alkuperäisestä ohjelmasta otetun tarkistuksen läpi ja tulostamalla avaimet jotka menevät siitä läpi.
Lisenssiavaimen vaatimuksen voi kiertää käyttämällä vuodettua avainta, joka on tarkoitettu yritysten tai tietokonevalmistajien käyttöön (volume license key/corporate key).
Eräs kuuluisa tapaus tämän käytöstä oli Windows XP -käyttöjärjestelmän FCKGW-alkuinen avain, joka vuosi julki 35 päivää ennen kuin käyttöjärjestelmä virallisesti julkaistiin 28. elokuuta 2001.
Ohjelmien kehittäjät pyrkivät estämään kopioitujen ja generoitujen avaimien käyttöä.
Monissa tietokonepeleissä peli tarkisti avaimen kehittäjän palvelimelta verkkomoninpeliin liityttäessä. Kaksi pelaajaa ei voinut pelata yhtä aikaa samalla avaimella.
Kehittyneempää versiota avaimen tarkastamisesta nimitetään tuoteaktivoinniksi. Siinä ohjelma tarkistaa avaimen kehittäjän palvelimelta sitä syötettäessä. Samalla ohjelma sidotaan tietyn tietokoneen käyttöön esim. suorittimen ja verkkokortin sarjanumeron ja laitteiston merkin ja mallin avulla.
Nykyiset kräkit esim. Microsoft Windowsin uudempiin versioihin perustuvat itse kehitetyn KMS-palvelun (Key Management Server) käynnistämiseen käyttöjärjestelmän aktivoinnin ajaksi.
Trio no Treble

| Trio no Treble |
| --- | --- |
 Vasemmalta oikealle: Lars Marius Hølås, Jostein Bolås Brødreskift ja Eivind Rossbach Heier. Kuva: Kristoffer Wittrup
Tiedot
Toiminnassa:  2017– 
Kotipaikka:  Trondheim, Norja
Jäsenet:  Lars Marius Hølås, alttoviulu   Jostein Bolås Brødreskift, kontrabasso   Eivind Rossbach Heier, sello  
Levy-yhtiö:  Øra Fonogram
Aiheesta muualla
Kotisivut
Infobox OKNimi-testi OK: 
Trio no Treble on vuonna 2017 perustettu jousitrio Trondheimista, Norjasta. Trio tunnetaan mm. perinteisestä poikkeavasta kokoonpanostaan, johon kuuluvat alttoviulun ja sellon lisäksi kontrabasso. Suomennettuna trion nimi tarkoittaa kolmikkoa ilman diskanttia, mikä kuvaa trion kokoonpanoa ilman korkeaäänistä viulua.
Historia

Trio No Treblen perustivat Lars Marius Hølås (alttoviulu), Eivind Rossbach Heier (sello) ja Jostein Bolås Brødreskift (kontrabasso) vuonna 2017. Sen jälkeen trio on julkaissut kaksi sooloalbumia, kaksi ep:tä, kaksi singleä ja soittanut mm. Klaus Sonstadin En gang til! -levyllä.
Vuosien mittaan trio on tehnyt yhteistyötä useiden tunnettujen norjalaisten artistien kanssa kuten Arve Tellefsenin, Bettanin, Mads Hansenin, Linni Meisterin, Nicolay Rammin ja Ronny Kjøsenin kanssa. Kolmikko tunnetaan myös vuosittaisesta adventtikalenteristaan, johon on osallistunut muun muuassa Stephen Fry ja Norjan nykyinen pääministeri Jonas Gahr Støre.
Diskografia > Studioalbumit

2020 – Trio no Treble
2020 – Christmas in the Ear
Diskografia > EP:t

2020 – Classical
2020 – The Devil's Deal Trio
Diskografia > Singlet

2020 – Waltzing Matilda
2021 – Aprilsnarr yhdessä Rasmus og Verdens Beste Bandin kanssa
Aiheesta muualla

Trion virallinen kotisivu (norjaksi)
Tuoteaktivointi

Tuoteaktivointi on tapa, jolla varmistetaan käytettävän ohjelmiston aitous. Tällä aktivoinnilla sidotaan ohjelmisto toimimaan yleensä tietyn tietokonelaitteiston kanssa. Kun tuoteaktivoinnilla varustettu ohjelmisto asennetaan tietokoneeseen, pitää tuoteaktivointi yleensä suorittaa noin 30 päivän sisään ohjelmiston asentamisesta. Mikäli aktivointia ei suoriteta, lakkaa ohjelmisto yleensä toimimasta. Aktivointi suoritetaan yleensä Internetin yli, tai puhelimitse ohjelmiston valmistajan ohjeiden mukaan.
Tuoteaktivoinnin tarkoitus on rajoittaa laittomien ohjelmistojen asentamista tietokoneisiin. Se sitoo laitteiston ja asennuksessa käytetyn avainkoodin toisiinsa, sekä estää kyseisen ohjelmiston asentamisen toiseen tietokoneeseen samalla avainkoodilla. Tuoteaktivointi on usein mahdollista myös purkaa, jolloin tuote poistetaan koneesta, mihin se on asennettu ja siirretään toiseen koneeseen, johon se aktivoidaan uudestaan.
Esimerkkejä tuoteaktivoinnin vaativista ohjelmistoista

Microsoftin uudemmat ohjelmistot kuten Windows XP ja Windows Vista.
Adoben ja Macromedian ohjelmistot, kuten Creative Suite.
Karl-Magnus Fredriksson

Karl-Magnus Fredriksson vuonna 2013.
Karl-Magnus Teodor Fredriksson (s. 6. helmikuuta 1968 Tukholma) on ruotsalainen oopperalaulaja, jonka ääniala on baritoni. Hän on myös aktiivinen konserttilaulaja, laulunopettaja, valokuvaaja ja kuvataiteilija.
Hän opiskeli musiikkilinjalla Södra Latins Lukiossa ja sen jälkeen Tukholman Oopperakorkeakoulussa, jossa hänellä oli opettajana Erik Saedén. Hän on ollut myös Dietrich Fischer-Dieskaun oppilaana.
Hän on ollut vuodesta 1998 Kuninkaallisessa oopperassa, jossa hän on tehnyt lukuisia päärooleja, mutta on esiintynyt myös useissa muissa näytelmissä ympäri maailmaa. Hän on tehnyt suunnilleen 30 tallennetta sooloartistina. Keväällä 2015 hän teki uuden romanttisen levyn. Hän lauloi pääroolin Daniel Bortizian uudelleen kirjoitetussa oopperassa Medea, joka sai ensi-iltansa Kuninkaallisessa oopperassa 23. tammikuuta 2016.